Diari Oficial de la Generalitat Valenciana


Sumari del DOGV 7768, del 26-04-2016 (2016/2580)

RESOLUCIÓ de 7 d'abril de 2016, de la Subdirecció General de Relacions Laborals, per la qual es disposa el registre i publicació de l'Acord de la Comissió d'Interpretació, Vigilància i Estudi (CIVE) del II Conveni col·lectiu per al personal laboral al servei de l'Administració autonòmica, pel qual s'interpreta el seu article 19 (codi 82688613977152).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7768

Data del DOGV
:   26-04-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/2580


Data del document
:   07-04-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * personal contractat
    * conveni col·lectiu

RESOLUCIÓ de 7 d'abril de 2016, de la Subdirecció General de Relacions Laborals, per la qual es disposa el registre i publicació de l'Acord de la Comissió d'Interpretació, Vigilància i Estudi (CIVE) del II Conveni col·lectiu per al personal laboral al servei de l'Administració autonòmica, pel qual s'interpreta el seu article 19 (codi 06457512900429). [2016/2580]  
Vist el text de l'Acord de la Comissió d'Interpretació, Vigilància i Estudi (CIVE) del II Conveni col·lectiu per al personal laboral al servei de l'Administració autonòmica, pel qual s'interpreta el seu article 19, subscrit per les representacions de l'Administració de la Generalitat i de les organitzacions sindicals UGT-PV i CCOO-PV, com a integrants de la CIVE, i CSIF, per tindre la condició de representativa en l'àmbit del personal laboral de l'Administració de la Generalitat, i de conformitat amb el que disposa l'article 90, apartats 2 i 3 del Text Refós de la Llei de l'Estatut dels Treballadors, aprovat pel Reial Decret Legislatiu 2/2015, de 23 d'octubre, l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball i l'article 3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, aquesta Subdirecció General de Relacions Laborals, d'acord amb el que estableix l'article 51.1 de l'Estatut d'Autonomia de la Comunitat Valenciana; el Decret 157/2015, de 18 de setembre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i l'article 4.3 de l'Ordre 37/2010, resol:  
  
  
Primer  
Ordenar la seua inscripció en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora, i depòsit del text de l'acord.  
  
Segon  
Disposar-ne la publicació en el Diari Oficial de la Comunitat Valenciana.  
  
València, 7 d'abril de 2016.- El subdirector general de Relacions Laborals: Juan Ignacio Soler Tormo.  
  
  
Acord de la Comissió d'Interpretació, Vigilància i Estudi del II Conveni col·lectiu del personal laboral al servei de l'Administració autonòmica sobre interpretació del seu l'article 19  
  
Reunides a València, el 29 de gener de 2016, en l'àmbit de la Comissió d'Interpretació, Vigilància i Estudi (CIVE) del II Conveni col·lectiu , les representacions de l'Administració de la Generalitat i de les organitzacions sindicals Unió General de Treballadors del PV (UGT-PV) i Comissions Obreres del PV (CCOO-PV), com a integrants de la CIVE, i la Central Sindical Independent i de Funcionaris (CSI·F), per a exercir la condició representativa en l'àmbit del personal laboral de l'Administració de la Generalitat, de conformitat amb allò que disposa l'article 7.2 de la Llei Orgànica 11/1985, de 2 d'agost, de Llibertat Sindical,  
  
MANIFESTEN  
  
I. La Direcció General de Funció Pública, després de l'experiència acumulada en la gestió dels expedients de canvi de lloc de treball per malaltia, regulat en l'article 19 del II Conveni col·lectiu del personal laboral al servei de l'Administració autonòmica, publicat mitjançant la Resolució de 31 de maig de 1995, de la Direcció General de Treball (DOGV 2527, 12.06.1995), i en l'apartat V, segon, de la Resolució de 12 de març de 1997, de la Direcció General de Treball, per la qual es disposa el registre i la publicació de l'Acord d'aquesta comissió de 29 de gener de 1997, i a la vista del que a continuació s'exposa, ha proposat la interpretació de l'esmentat article en el sentit que on s'indica la Unitat de Valoració Mèdica d'Incapacitats cal entendre que es tracta del Servei de Prevenció de Riscos Laborals.  
  
II. Com s'assenyala en el segon paràgraf de l'article 21 de l'esmentat conveni: «Les parts signants d'aquest conveni són coneixedores del Projecte de Llei de Prevenció de Riscos Laborals que es debat en el Parlament Nacional, la qual cosa suposarà, una vegada es promulgue, un important canvi en tots els aspectes relacionats amb el control de les condicions i del medi ambient de treball. La seua promulgació implicarà, lògicament, l'adequació dels corresponents apartats d'aquest conveni.»  
III. D'acord amb el que disposa l'article 31.3b, de la Llei 31/1995, de Prevenció de Riscos Laborals, correspon als serveis de prevenció l'avaluació dels factors de risc que puguen afectar la seguretat i la salut dels treballadors en els termes que preveu l'article 16, precepte que desplega l'article 10.2 del Reglament dels serveis de prevenció de riscos laborals en l'àmbit de l'Administració de la Generalitat valenciana i els seus organismes autònoms, aprovat pel Decret 123/2001, de 10 de juliol, del Consell, que reitera el que disposa l'esmentada Llei de Prevenció de Riscos Laborals.  
  
IV. La interpretació que se subscriu en aquest acord tracta d'evitar les contradiccions que s'han produït en algunes ocasions entre els serveis de Prevenció i les unitats de Valoració. Es tracta d'ometre un tràmit que generalment no aporta res a allò que proposen els serveis de Prevenció de Riscos Laborals, que, en definitiva, són els que tenen les competències legals i els mitjans personals i materials més adequats per a avaluar els riscos i proposar les mesures adequades per a protegir la seguretat i la salut laboral del personal, i, en definitiva, agilitzar els procediments de protecció de la salut del personal laboral.  
  
  
Per això, de conformitat amb el que estableixen l'article 38.8 de la Llei 7/2007, de 12 d'abril, de l'Estatut Bàsic de l'Empleat Públic, així com l'article 83.3 del Reial Decret Legislatiu 1/1995, de 24 de març, de l'Estatut dels Treballadors, i d'acord amb les competències atribuïdes a la CIVE per l'article 4.1.a del II Conveni col·lectiu, les parts adopten, per unanimitat, el següent  
  
  
ACORD  
  
Primer. Interpretació de l'article dènou. Capacitat disminuïda  
  
En l'article 19 del II Conveni col·lectiu del personal laboral al servei de l'Administració autonòmica, i en l'apartat V, segon, de l'Acord d'aquesta comissió de 29 de gener de 1997, on s'indica Unitat de Valoració Mèdica d'Incapacitats, cal entendre serveis de Prevenció de Riscos Laborals.  
  
Segon. Entrada en vigor i publicació  
El present acord entrarà en vigor el dia de la signatura i es publicarà en el Diari Oficial de la Comunitat Valenciana.  
  
Per l'Administració:  
La directora general de Funció Pública, presidenta de la CIVE: Eva Coscollá Grau.  
  
Per les organitzacions sindicals:  
Per UGT-PV: Francisco Chapa Nebreda.  
Per CCOO-PV: Vicente Soler Martínez.  
Per CSI·F: Julio Tamayo Muñoz.